Pr Heidy Purga

Kultuuriminister

19.september 2025

KIRJALIK KÜSIMUS

**Erapooletu meedia rahastamine**

Austatud proua minister!

Avaliku teabe kohaselt rahastab Eesti riik venekeelset väljaannet Postimees kui sõltumatut meediakanalit. Samal ajal esineb selle väljaande peatoimetaja Sergei Metlev avalike poliitiliste avaldustega, mis ei vasta sõltumatu ajakirjanduse põhimõtetele.

Näiteks on ta kirjutanud: „Hea tulevik Eesti pealinnale on küsimärgi all. Keskerakond võib oktoobris linnas saada kuningliku võimu.“

„Keskerakonna eesmärk on populismi ja topeltkommunikatsiooni abil pealinn endale allutada, taas partei kätte saada ning kultiveerida rahvuslikku ja keelelist segregatsiooni.“

Need väited on selgelt parteipoliitilise sisuga ning asetavad Keskerakonna ja selle valijad halvustavasse valgusesse. Tekib õigustatud küsimus: kas riiklikult rahastatav väljaanne võib lubada oma peatoimetajal osaleda parteipropagandas, rikkudes ajakirjanduse sõltumatuse ja erapooletuse põhimõtteid?

Seoses sellega palun Teil vastata järgmistele küsimustele:

1. Millistel alustel ja millises mahus rahastab riik venekeelset väljaannet Postimees kui sõltumatut meediakanalit?

2. Millised on riigi nõuded ja ootused erapooletuse ning poliitilise neutraalsuse osas meediakanalitele, mis saavad riiklikku rahastust?

3. Kas Kultuuriministeerium peab vastuvõetavaks olukorda, kus riigi toetust saav väljaanne lubab oma peatoimetajal kasutada ametipositsiooni parteipoliitilises võitluses?

4. Milliseid samme kavatseb Kultuuriministeerium astuda, et tagada riigi rahaga toetatud meedia tegelik sõltumatus ja erapooletus?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige